Program Horizon 2014 – 2020 - všeobecne

Predpokladaný dátum spustenia programu:

1. január 2014

Plánovaný rozpočet programu:

80 mld. EUR

Ciele programu a rozloženie rozpočtu:

- posilniť pozíciu EÚ v oblasti vedy (vyčlenených 24 598 mil. EUR), vrátane navýšenia rozpočtu pre Európsku radu pre výskum (European Research Council, ERC – poskytuje granty pre jednotlivých výskumníkov)

- posilniť vedúce postavenie o oblasti inovácií v priemysle (vyčlenených 17 938 mil. EUR), vrátane investícií do kľúčových technológií a umožnenia prístupu malým a stredným podnikom k financovaniu (úverovanie, záruky a pod.)

- zameranie sa na kľúčové spoločenské témy, vrátane klimatických zmien, rozvoj udržateľnej dopravy a mobility, obnoviteľné zdroje, potravinovú bezpečnosť a starnutie populácie (vyčlenených 31 748 mil. EUR)

Prioritné oblasti programu:

1. Excelentná veda (31,73% rozpočtu)

2. Konkurencieschopný priemysel (22,09% rozpočtu)

3. Lepšia spoločnosť (38,53% rozpočtu)

Zvyšok rozpočtu pôjde na nasledujúce iniciatívy a programy (nie formou dotácií)

- Rozširovanie poznatkov o vede a účasti na vede (1,06% rozpočtu)

- Veda s a pre spoločnosť (0,60%)

- Európsky inštitút pre inováciu a technológie (3,52%)

- Spoločné výskumné centrum: ne-jadrové priame aktivity (2,47%)

Prioritné oblasti programu nadväzujú na priority stratégie Európa 2020 a iniciatívy Inovácia v EÚ (Innovation Union).

1. Excelentná veda

Tento cieľ je zameraný na zvýšenie excelentnosti vedeckej základne Európy a zaistenie stáleho toku výskumu svetovej úrovne s cieľom zabezpečiť dlhodobú konkurencieschopnosť Európy. Tento cieľ bude slúžiť na podporu najlepších myšlienok, rozvoj talentov v Európe, sprístupnenie prioritnej výskumnej infraštruktúry pre výskumných pracovníkov a na zatraktívnenie Európy pre najlepších svetových výskumných pracovníkov.

Ciele prioritnej oblasti

- zabezpečiť podporu najtalentovanejších a najkreatívnejších jednotlivcov a ich tímov pri realizácii hraničného výskumu najvyššej kvality pomocou využitia úspechov Európskej rady pre výskum (ERC);

- zabezpečiť financovanie spoločného výskumu s cieľom stimulovať nové a sľubné oblasti výskumu a inovácie prostredníctvom podpory pre budúce a vznikajúce technológie (pôvodný 7. rámcový program)

- poskytnúť výskumným pracovníkom vysokokvalitnú odbornú prípravu a príležitosti na rozvoj kariéry prostredníctvom *akcií Marie Skłodowska-Curie*

- zabezpečiť, aby Európa mala *výskumné infraštruktúry* (vrátane elektronických infraštruktúr) na svetovej úrovni, ktoré sú dostupné pre všetkých výskumných pracovníkov v Európe a mimo nej;

Medzi hlavné programy tejto priority patria:

- Program Marie Curie (8% rozpočtu)

- Budúce a nové technológie (3,5%)

- Európska výskumná rada (17%)

- výskumná infraštruktúra (3,23%)

Podobne ako pri siedmom rámcovom programe, budú neskôr špecifikované jednotlivé podprogramy.

2. Konkurencieschopný priemysel (Competitive Industries)

Zámerom tohto cieľa je urobiť z Európy prostredníctvom podpory činností, ktorých náplň určia podniky, príťažlivejšie miesto z hľadiska investícií do výskumu a inovácií (vrátane ekoinovácie). Prostredníctvom tohto cieľa sa budú poskytovať rozsiahle investície do kľúčových priemyselných technológií, maximalizovať potenciál rastu európskych podnikov prostredníctvom poskytnutia primeraného financovania a pomáhať inovatívnym MSP dostať sa do svetovej špičky.

Ciele prioritnej oblasti:

- dosiahnuť *vedúcu úlohu v oblasti podporných a priemyselných technológií* sprevádzanú cielenou podporou IKT, nanotechnológií, inovatívnychmateriálov, biotechnológie, vyspelej výroby a spracovania, ako aj vesmírnehopriemyslu so súbežnou podporou prierezových činností na zachytávaniezhromaždených prínosov z kombinovania viacerých kľúčových podpornýchtechnológií;

- uľahčiť *prístup k rizikovému financovaniu* (nástroje finančného inžinierstva)

- poskytnúť podporu na úrovni Únie pre *inovácie v MSP*

Medzi hlavné programy tejto priority patria:

- vedúca úloha v oblasti podporných a priemyselných technológiách (17,60%)

- prístup k rizikovému financovaniu (3,69%)

- inovatívne malé a stredné podniky (0,80%)

Prioritné oblasti podpory:

- mikro a nano-elektronika, fotonika

- nanotechnológie

- pokrokové materiály

- biotechnológie

- vyspelá výroba a spracovateľské procesy

- vesmírny priemysel

Plánovaný rozpočet pre dotačné programy:

5894 mil. EUR

V rámci programu Horizont 2020 sa uplatňuje integrovaný prístup k MSP. Očakáva sa, že tento integrovaný prístup spôsobí, že približne 15 % z celkového kombinovaného rozpočtu pre všetky spoločenské výzvy a podporné a priemyselné technológie bude smerovať do MSP.

Tri cesty podpory malých a stredných podnikov (MSP) cez HORIZON:

1. nový nástroj založený na modeli SBIR (Small Business Innovation Research – funguje v USA) sa bude používať konzistentne v prípade všetkých spoločenských výziev a podporných a priemyselných technológií. Tento nástroj umožní MSP predložiť ich najinovatívnejšie nápady zamerané na riešenie problémov spoločných pre celú Úniu. Nástroj bude zodpovedať potrebám MSP, pretože im ponúkne inovatívne riešenia na konkrétne výzvy (a to bez ohľadu na to, či ide o inovácie motivované špičkovými technológiami, výskumom, službami alebo sociálnou sférou) prostredníctvom týchto charakteristík:

– *Len MSP sa budú môcť uchádzať o finančné prostriedky.* Môžu so sebou priniesť svojich partnerov, ale jednou z hlavných noviniek tohto nástroja je, že umožňuje projekty s jedným účastníkom;

– *Podpora bude poskytovaná v jednotlivých etapách.* Fáza preskúmania uskutočniteľnosti umožní vyhodnotiť potenciál projektu. Hlavný grant umožní MSP, aby realizovali projekt, zachovali si vlastníctvo práv duševného vlastníctva a zadávali úlohy podľa potreby externým subjektom. Následná podpora sa bude poskytovať nepriamo prostredníctvom služieb (napr. pomoc pri získavaní rizikového kapitálu, podpora inovácie alebo verejné obstarávanie).

2.Špecializovaná činnosť zameraná na MSP vykonávajúce intenzívny výskum

- cez program Eurostars, implementovaný v spolupráci s členskými štátmi (http://www.eurostars-eureka.eu)

+ doplnený opatreniami na budovanie inovačnej kapacity MSP, ako napríklad vytváranie sietí a sprostredkovanie, a umožní MSP zahrnúť rôzne typy technológií prostredníctvom prepojenia s výskumnými pracovníkmi a novátormi z celej Európy.

3. Prístup k rizikovému financovaniu

- úverové nástroje pre MSP cez finančných sprostredkovateľov na štátnej a regionálnej úrovni (podobne ako JEREMIE)

- kapitálové nástroje (equity) – zamerané na investície v rannej fáze alebo expanzie MSP – budú súčasťou úverových nástrojov

- oba nástroje sa budú implementovať ako časť dvoch finančných nástrojov EÚ, ktoré poskytujú úverové a kapitálové financovanie na podporu výskumu, vývoja a rastu MSP, spoločne s kapitálovými a úverovými nástrojmi v rámci programu COSME (na podporu konkurencieschopnosti podnikov)

3. Spoločenské výzvy.

Tento cieľ odráža politické priority stratégie Európa 2020 a slúži na riešenie hlavných obáv občanov v Európe a mimo nej. Na výzvach založený prístup spojí zdroje a znalosti z rôznych oblastí, technológie a disciplíny (vrátane spoločenských a humanitných vied). Pôjde o činnosti (od výskumu až po trh) s novým dôrazom na činnosti súvisiace s inováciou, ako napr. pilotné projekty, demonštračné činnosti, testovacie prostredia a podpora pre verejné obstarávanie a trhového využitie. Tento cieľ zahŕňa aj vytváranie väzieb s činnosťami vykonávanými v rámci európskych partnerstiev v oblasti inovácie.

Financovanie sa bude zameriavať na tieto výzvy:

- *zdravie, demografické zmeny a zdravé prostredie* (9,70% rozpočtu)

- *potravinová bezpečnosť, udržateľné poľnohospodárstvo, morský a námorný výskum a bioekonomika* (5,00%)

- *bezpečná, čistá a efektívne využívaná energia* (7,70%)

- *inteligentná a integrovaná doprava šetrná k životnému prostrediu* (8,23%)

- *opatrenia na ochranu klímy, účinné využívanie zdrojov a suroviny* (4,0%)

- *inkluzívne spoločnosti* (1,70%)

- *bezpečné spoločnosti* (2,20%)

Udržateľný rozvoj bude zastrešujúcim cieľom programu Horizont 2020. Finančné prostriedky vyčlenené na činnosti v oblasti boja proti zmene klímy a efektívneho využívania zdrojov budú

doplnené prostredníctvom ostatných osobitných cieľov programu Horizont 2020. Dôsledkom toho bude 60 % celkového rozpočtu programu Horizont 2020 súvisieť s udržateľným rozvojom a prevažná väčšina týchto výdavkov prispeje k vzájomne sa posilňujúcim cieľom v oblasti boja proti zmene klímy a ochrany životného prostredia. Očakáva sa preto, že približne 35 % rozpočtu programu Horizont 2020 budú tvoriť výdavky súvisiace s bojom proti zmene klímy.

Rozdelenie finančných prostriedkov v rozpočte programu Horizont 2020:

- je plne v súlade so stratégiou Európa 2020 prostredníctvom vykonávania iniciatívy Inovácia v Únii, uprednostňovania Digitálnej agendy pre Európu, inkluzívnosti, energetiky, efektívneho využívania zdrojov, priemyselných technológií, opatrení v oblasti boja proti zmene klímy, ako aj prostredníctvom poskytovania podpory pre vonkajšie politiky Únie;

- uprednostňuje výdavky s okamžitým vplyvom na rast a pracovné miesta prostredníctvom rozsiahlych investícií do rizikového financovania, MSP a rozsiahlych pilotných a demonštračných projektov týkajúcich sa kľúčových technológií;

- naďalej poskytuje investície do budúcnosti Európy tým, že poskytne výrazný stimul Európskej rade pre výskum, posilní výskum týkajúci sa budúcich a vznikajúcich technológií, zvýši možnosti odbornej prípravy, mobility a kariérneho rozvoja pre mladé talenty a zvýši dôležitosť EIT.

- využíva iné verejné a súkromné zdroje financovania s cieľom dosiahnuť podiel na HDP na úrovni 3 %.

Zjednodušenie v Horizonte 2020 je zamerané na dosiahnutie troch všeobecných cieľov:

1. znížiť administratívne náklady účastníkov

2. urýchliť všetky procesy týkajúce sa návrhu a riadenia grantov

3. znížiť finančnú chybovosť.

Štrukturálne zjednodušenie sa dosiahne prostredníctvom:

– jednoduchšej architektúry programu zameranej na tri strategické ciele, v dôsledku čoho budú môcť účastníci ľahšie zistiť, kde sa nachádzajú možnosti financovania;

– jednotného súboru pravidiel účasti, ktoré sa týkajú napr. oprávnenosti, hodnotenia alebo práv duševného vlastníctva, a vzťahujú sa na všetky zložky programu Horizont 2020 – výnimky by boli možné len v prípadoch odôvodnených špecifickými potrebami;

Zjednodušenie pravidiel financovania, ktoré zohľadňujú preferencie zainteresovaných strán pokiaľ ide o úhradu skutočných nákladov, budú zahŕňať tieto prvky:

– jednoduchšia úhrada priamych nákladov so širšou akceptáciou zvyčajných účtovníckych postupov príjemcov;

– možnosť používať jednotkové náklady na zamestnancov (priemerné náklady na zamestnancov) vrátane majiteľov malých a stredných podnikov bez mzdy;

– zjednodušenie vedenia záznamov o pracovnom čase prostredníctvom jasného a jednoduchého súboru minimálnych podmienok, najmä zrušenie povinnosti záznamov v prípade pracovníkov pracujúcich výhradne na projekte v rámci programu Horizont 2020;

– jednotná paušálna sadzba používaná pre priame náklady sa vo všeobecnosti bude vzťahovať na nepriame náklady, čím sa odstráni hlavný zdroj finančných chýb a zložitosti;

– jednotná sadzba úhrady pre všetkých účastníkov a všetky činnosti v rámci toho istého projektu;

– paušálne sumy, ocenenia, financovanie na základe výstupov pre konkrétne oblasti, v ktorých sa osvedčila vhodnosť takéhoto prístupu.

Revidovaním stratégie kontroly sa dosiahne nová rovnováha medzi dôverou a kontrolou a medzi podstupovaním rizika a jeho prevenciou prostredníctvom:

– rozšírenia garančného fondu na všetky akcie programu Horizont 2020 a vyžadovania ex-ante kontrol finančnej spôsobilosti len pre koordinátorov;

– zníženia počtu potvrdení o finančných vyhláseniach – bude sa vyžadovať len jedno potvrdenie od každého príjemcu na konci projektu;

– zníženia auditovej záťaže účastníkov prostredníctvom stratégie ex-post kontrol s dôrazom na kontrolu založenú na posúdení rizika a odhaľovanie podvodov, ako aj prostredníctvom konceptu jedného auditu a zníženia obdobia pre ex-post audity z piatich rokov na štyri roky;

– V dôsledku tohto revidovaného prístupu by podliehalo auditu počas celého programovacieho obdobia maximum 7 % príjemcov v rámci programu Horizont 2020;

Komisia predpokladá skrátenie času do udelenia grantu v priemere o 100 dní.

Výška dotácie:

až 100% pre podporu vedy

70% pre inovatívne ukážkové projekty

- zvýšenie nepriamych nákladov až na 25% celkového rozpočtu

Viac informácií:

<http://ec.europa.eu/research/horizon2020/index_en.cfm?pg=home>

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: